o
Meidät on luotu rakkautta varten.
Voimme tuntea rakkauden joka solullamme.
Rakkauden etsiminen väärästä paikasta aiheuttaa kuitenkin -
yksinäisyyden tunteen.
Tiedostamme, että tarvitsemme todellista rakkautta.
Rakkauden etsiminen väärästä paikasta tuhoaa meidät.
Se jättää jälkeensä särkyneitä perheenjäseniä.
On aika kokea todellista rakkautta.
On aika levätä Isän sylissä.
Rakkaudessa pysyminen
Katsomme 1 Joh. 4:16. Siinä sanotaan, että
Jumala on rakkaus .
Joka pysyy rakkaudessa, pysyy Jumalassa ja
Jumala pysyy hänessä.
Mikä on avain tähän?
Olemme puhuneet paljon
dramaattisista Jumalan kohtaamisista.
Ja tottakai minusta kaikki nämä kokoukset ovat olleet yhtä
syvää itkua ja valitusta ja hammasten kiristystä ja
salatun kivun nousua pintaan.
Mutta meidän pitää myös palata kotiin täältä.
Mitä tapahtuu siten, kun emme ole tässä ilmapiirissä, joka luo
pohjaa näille syville Jumalan kohtaamisille?
Tiedän, että olen tavallaan viihdyttänyt teitä näillä...
niin kuin se puolalainen kaveri sanoi....
dramaattisilla ja sankarillisilla todistuksillani.
Mutta tänään haluan ihan vain kertoa teille, miten itse olen
pystynyt säilyttämään tunteen rakkaudessa pysymisestä.
Yhdessä konferenssissa tässä ihan taannoin sanoin, että koen
sitä 80% ajastani joka päivä.
Tässä pastorikonferenssissa vaimoni nousi seisomaan
kuten niin usein kesken opetukseni ja sanoi:
- Olen eri mieltä, olen eri mieltä.
Minä asun tämän kaverin kanssa eikä hän taatusti
vaella Jumalan rakkaudessa 80% ajastaan.
Se onkin 95 % ajasta!
Onnistuinpas huiputtamaan häntä, vai mitä.
Miten vaellat Isän rakkaudessa, kun menet kotiin ja kaikki
nousee sinua vastaan?
Tai kun elät vaikeiden ihmisen keskellä?
Onko täällä ketään, joka ei elä vaikeiden ihmisten kanssa?
Miten voimme pysyä Hänen rakkaudessaan kriisien keskellä?
Miten voimme uskoa siihen, mitä Isä sanoo meille: Luuk.15:31
Lapseni, olen aina kanssasi ja mitä minulla on, on sinun.
Katsotaan pääsemmekö sisään tähän ja saammeko
siihen aikaan tasapainon.
Isän rakkaudessa pysyminen ei ole vain jokin kokemus ylistyksen
aikana tai rukoustilanteessa.
Tai likoamisajassa tai kun etsimme Jumalaa omissa
hiljaisissa hetkissämme.
Isän rakkaudessa eläminen on horisontaalitason asia.
Se ei ole pelkästään vertikaalinen asia, vaan sen tulee virrata
edestakaisin horisontaalitasolla.
Avainasiaksi omassa elämässäni ovat tulleet tietyt raamatunpaikat.
Joh 13:34 ja 35 on uskoakseni avainkohta lopunajan
herätyksen kannalta.
Jeesus sanoo siinä hyvin selvästi:
Uuden käskyn minä annan teille, että rakastatte toisianne
niin kuin minä olen teitä rakastanut...
Ja sitten Hän toistaa ... että tekin niin rakastatte toisianne.
...siitä kaikki tuntevat teidät minun opetuslapsikseni, jos teillä on
keskinäinen rakkaus.
Kyse ei siis ole vain siitä, miten dramaattisella tavalla
kohtaamme Jumalan täällä.
Dramaattiset kohtaamiset ovat ihania ja suurenmoisia.
Mutta meille 50%:lle tässä joukossa, jotka vain istumme
ja katsomme, kun niitä tapahtuu toisille... entä he?
On kahdenlaisia Isän rakkauden kohtaamisia.
On kahden sortin ihmisiä sen suhteen, miten he kokevat asiat.
Ei vain Isän rakkautta, vaan Jumalan asioita yleensäkin
yhä syvemmillä tasoilla.
On niitä, joita kutsun syvyyssukeltajiksi.
Heitä näkee Acapulcossa kallion jyrkänteellä.
He seisovat siinä hetken ja katsovat... ja sitten vain
sukeltavat sekaan.
Nämä dramaattiset kohtaamiset ovat syvyyssukeltajien juttuja.
No, meidänhän täytyy tajuta, että jokainen, joka kiipeää
sinne kalliolle ja sitten sukeltaa, on ihan päätön.
Siihen vaaditaan hirveä määrä uskoa.
Syvyyssukeltajat ovat usein niitä, joilla on ollut valtava määrä
kätkettyä salaista kipua ja syviä haavoittumisia.
Ja meillä on näitä syviä kohtaamisia.
15 vuotta olen palvellut rikkinäisiä ihmisiä.
Luulisi näiden ihmisten elämän muuttuvan ikihyviksi noiden
syvien, itkuisten ja murtuneiden Jumalan kohtaamisten jälkeen.
Mutta välttämättä mikään ei muutu ja joidenkin heidän
elämänsä on kuukauden kuluttua jälleen yhtä karikkoa.
Toinen laji ovat kahlaajat.
He vain seisovat virran varrella ja odottavat, että vesi nousee.
Se tapahtuu hyvin lempeästi vailla mitään syviä tunnekuohuja.
Yleensä nämä ihmiset tulevat hyvästä perheestä ja he vain
järkeilevät kaikki asiat tai älyllistävät kaiken.
Juuri tällainen on vaimoni.
En sano, etteikö hänellä olisi hyvin syviä tunnekokemuksia.
Mutta yleensä ne eivät tapahdu suhteessa Jumalaan
vaan minua vastaan.
Koska en taaskaan ole tunnistanut hänen tarvettaan.
Hän odottaa muutaman viikon ennen kuin kertoo minulle.
Sitten jätän alusvaatteeni lattialle ja koen syvän
tunnetason kohtaamisen.
Mutta ei se koske niitä alusvaatteita.
Kyse on siitä rakkauden ja vakuuttamisen tarpeesta
joka hänellä oli noiden viikkojen aikana ja jota minä en nähnyt.
On siis syvyyssukeltajia ja kahlaajia ja kahlaajat usein
pettyvät konferensseissa ja kokouksissa.
Usein niiden, jotka eivät näytä kokevan yhtään mitään
myöskään kahdenkeskisissä sielunhoitotilanteissa...
juuri heidän elämänsä muuttuu kaikkein radikaaleimmin.
Koska kysymys ei ole emotionaalisesta asiasta.
Eli miten tästä eteenpäin?
Minulle avain siihen, että kykenen vaeltamaan Hänen
rakkaudessaan joka päivä, löytyi pienestä yksinkertaisesta kirjasta.
Se puhui herätyksestä Afrikassa 1920-30-luvuilla.
Tuossa herätyksessä oli kaksi kristittyä kaivosmiestä, jotka
työskentelivät kaivoksessa.
He olivat kotoisin kahdesta läheisestä kylästä.
Koska he tulivat eri kylistä, he eivät pitäneet toisistaan.
Alueella oli hyvin vähän kristittyjä.
Nämä miehet todistivat työpaikallaan joka päivä.
Kukaan ei kuunnellut, mitä heillä oli sanottavanaan.
Kerran he kysyivät yhdeltä kaverilta
miksi hän ei kuuntele, mitä he kertovat Jeesuksesta.
Hän vastasi, että se johtuu siitä, millainen suhde sinulla on tuohon
toiseen kristittyyn kaveriin.
Jos se ristiriita ja kiukku, joka teillä on toisianne vastaan
on kristillisyyttä, en halua mitään tekemistä sen kanssa.
Mitä Jeesus siis sanoikaan?
Teidän keskinäisestä rakkaudestanne
maailmaa tuntee teidät minun lähettämikseni.
Ei siitä kiukusta, jota osoitatte toisianne kohtaan.
Molemmat miehet menivät kotiin sinä iltana ja valvoivat
punkassaan saamatta unta.
He olivat niin synnintunnossa siitä, että heidän todistuksensa
oli ollut aivan turhaa heidän arkipäivän vaelluksensa vuoksi.
Lopulta toinen nousi vuoteeltaan kahdelta yöllä ja sanoi:
"Kävelen tuonne toiseen kylään ja teen parannuksen
sen miehen edessä."
"En voi mennä töihin enää yhtään kertaa niin, että ilmennän väärin
Jumalan valtakuntaa työtovereilleni."
Hän oli puolimatkassa toiseen kylään keskellä yötä ja arvaapa
kenet hän tapaa keskellä maantietä... Sen toisen miehen.
Jumala oli puhutellut häntä samalla tavalla.
He kohtasivat puolimatkassa näiden kylien välillä.
He tekivät parannuksen toistensa tuomitsemisesta
ja toisiaan kohtaan tuntemastaan ennakkoluulosta.
He murtuivat täysin ja itkivät, koska he tajusivat,
miten moni sielu oli menetetty.
Miten moni oli jäänyt tulematta Jumalan valtakuntaan, koska
he eivät vaeltaneet rakkaudessa.
Seuraavana päivänä he tulivat töihin ja tapasivat
kaivoksen ulkopuolella ja he menivät töihin kaulakkain.
Kaikki kaivomiehet ihmettelivät, mitä heille on tapahtunut.
He kertoivat anteeksiannosta ja parannuksen teostaan.
Ja he vain itkivät... ja koko kaivos pelastui.
Koko alueelle tuli herätys.
Yli 300 000 ihmistä tuli uskoon parinkymmenen vuoden aikana.
Heillä oli motto: "Elämme ilman kattoa ja seiniä."
Mikään ei ole salattua meidän ja Jumalan välillä
eikä meidän ja ihmisten välillä.
Lähetystyöntekijöitä tuli kaikkialta maailmasta katsomaan
miten herätys on pidetty hengissä yli 20 vuotta.
He sanoivat elävänsä herätyksessä joka päivä.
Ei se mihinkään mene.
Ei meidän tarvitse mennä kirkkoon kokemaan herätystä.
Käymme toki seurakunnassa joka sunnuntai, mutta koemme
herätystä joka päivä kolmen periaatteen kautta.
Minä annan ne teille ja puhun ne vuoden 2002 kielellä.
Koemme herätystä joka päivä:
1) vaeltamalla hengessä
2) vaeltamalla murtuneisuudessa Jumalan ja ihmisten edessä
3) vaeltamalla päivittäin läpinäkyvinä todistajina.
Miten sinä voit mennä kotiin ja elää herätystä päivittäin?
Ei tämä ole herätystä.
Herätystä on se, mikä tapahtuu kotonamme
ja mikä vuotaa naapurustoomme ja työpaikallemme.
Siinä on todellinen herätys, jossa se muuttaa kulttuuria.
Ei siinä, että me tulemme yhteen kokousta pitämään.
Aiotko siis viedä herätyksen mukanasi kotiin...
vai aiotko ryhtyä uudistusnarkkariksi?
Tai mukavuusnarkkariksi?
Ei ole mitään vikaa siinä, että käy konferensseissa.
Minä käyn niissä ja käytän aikaa niihin ja irrottaudun niitä varten.
Mutta minä haluan herätyksen kotiin.
Tämä ei tapahdu päivittäisten dramaattisten kokemusten myötä.
Vaan kun meillä on herätys kotona, se alkaa muuttaa
naapurustoamme ja työpaikkaamme...
Sitä kaivosta, jossa olemme töissä.
Sitä kylää, jossa asumme.
Sitä maata, jossa asumme.
Laskin tässä maita...
Miten me voimme hyvin yksikertaisen sanoman
seurauksena...
En nyt revi sydäntänne riekaleiksi tällä kertaa...
Tiedätte, että elän Psalmin 116:11 mukaan:
Kaikki ihmiset ovat valehtelijoita..
Annan teille kolme yksin- kertaista periaatetta
joiden uskon muuttavan teidän elämänne.
Jos sovellatte ne elämäänne.
1) Hengessä vaeltaminen.
Mitä tekemistä tällä on sen kanssa?
Gal 5:16 Jumala sanoo:
Vaeltakaa Hengessä, niin ette lihan himoa täytä.
Tiedä sitten teistä, mutta minä tarvitsen sitä.
Minä tarvitsen tätä ilmestystä.
Kun olen kantanut menneisyyteni kantamuksia ja mieleeni
on taltioinut kuvia, jotka voivat välähtää mieleeni milloin vain
minun on parasta olla pitämättä liikaa huolta lihastani.
Minun pitää vaeltaa Hengessä.
Mitä se tarkoittaa?
Kerron henkilökohtaisen määritelmäni.
Hengessä vaeltaminen on asioiden käsittelyä hetki hetkeltä
siinä tilassa, kuin ne ovat nyt -
odottamatta dramaattista kokemusta.
Hengessä vaeltaminen on asioiden käsittelyä hetki hetkeltä
siinä tilassa, kuin ne ovat nyt -
odottamatta dramaattista kokemusta.
Liiallisen painoarvon antaminen täällä kokemillesi dramaattisille
kohtaamisille on yksi suurimmista esteistä pysyä Isän läsnäolossa.
Kun asiat jossain vaiheessa menevät pieleen, odotat
seuraavaa dramaattista kokemusta muutoksen ja
parannuksen teon sijasta.
Ei Jumala halua, että odotamme seuraavaan kokoukseen.
Tai seuraavaan konferenssiin.
Hengessä vaeltaminen on hetki ja askel kerrallaan vaeltamista.
Kun synti ja Isän rakkauden väärä ilmentäminen tapahtuu
ja Pyhä Henki lempeästi vakuuttaa minut synnistäni
voin tunnustaa syntini siinä paikassa.
Se on jälleen uusi kokemus Isän rakkaudesta.
Juuri siinä hetkessä.
Mutta syyttäjä haluaa meidän uskovan
että kun ilmennämme Isän rakkautta väärin...
Luuleeko joku selviävänsä koko päivän tekemättä sitä?
Kun ilmennämme väärin Isän rakkautta, vihollinen haluaa
että koemme olevamme tuomittuja.
Se haluaa meidät häpeän ja tuomion alle ja se etäännyttää
meidät Isän rakkauden keskipisteestä.
Ja sitten alamme etsiä uutta dramaattista kokemusta
saadaksemme sen takaisin.
Et tarvitse dramaattista kokemusta päästäksesi takaisin.
Ei sinun tarvitse odottaa, että selviät kotiin sieltä kauhean
vaikeasta työpaikasta, että voit päästä takaisin keskipisteeseen.
Tarvitset vain päätöksen hetki hetkeltä.
Jos sinulla on Raamattu, katso kanssani nämä jakeet.
Tiedän, että juoksen ne läpi, mutta ne ovat hyvin tärkeitä.
Psalmi 32:1-7
"Autuas se, jonka rikokset ovat anteeksi annetut
jonka synti on peitetty!"
Heti kun tunnustat syntisi...
1 Joh 1:9 Jos me tunnustamme syntimme, on Hän uskollinen ja
vanhurskas niin että Hän antaa meille synnit anteeksi...
Heti kun tunnustat syntisi... mitä tapahtuu?
Olet siunattu. Juuri sillä hetkellä. Ilman dramaattista kokemusta.
Siunaus tulee.
Sillä ei ole tekemistä tunteen kanssa tai tuntemuksen kanssa.
"Autuas se ihminen, jolle Herra ei lue hänen pahoja tekojansa ja
jonka hengessä ei ole vilppiä!"
Tämä on nyt jae, jonka haluan sinun lukevan ja huomioivan.
"Kun minä siitä vaikenin, riutuivat minun luuni
jokapäiväisestä valituksestani."
Mihin olemme kiinnittäneet huomion näissä kokouksissa?
Mikä on suurin synti, jos ei lasketa epäuskoa Jeesukseen?
Synti rakkautta vastaan.
Aina kun ilmennämme väärin rakkauden valtakuntaa
toiselle ihmiselle...
Mitä niiden kahden afrikkalaisen kaivosmiehen mielessä tapahtui?
Synti rakkautta vastaan pidätti 300 000 ihmistä pelastumasta.
Mitä jos he olisivat kieltäytyneet käsittelemästä tätä päivittäistä
syntiään... Se oli vain pieni joutava asia.
Pelkkä kahden miehen välinen selvittämätön ristiriita.
Jos he eivät olisi sitä selvittäneet
300 000 ihmistä olisi mennyt helvettiin.
Emme pidä syntiä rakkautta vastaan sellaisena, joka voisi
pidättää tuhansia ihmisiä pelastumasta juuri tällä hetkellä.
Juuri nyt!
Mitä jos minä olisin kieltäytynyt ottamasta vastaan ilmestystä
siitä, että suurin synti elämässäni on synti rakkautta vastaan.
Kuinka moni näiden konferenssien ja niiden
nauhojen myötä on muuttunut viimeisten vuosien aikana?
Kuinka moni?
Kuinka moni teistä olisi jäänyt muuttumatta?
Siksi, että minä olisin palannut merille ja tuhonnut perheeni.
Emme näe vaikenemistamme synnistämme sellaisena, että sillä
olisi merkitystä valtakunnalle.
Mutta se ei maksa vain valtakunnalle.
Katso, mitä tapahtuu.
Ruumiimme alkaa kuihtua ja raskaus ja tyhjyys on yllämme.
Meissä on syvä vaikerrus... "yötä päivää oli sinun kätesi
raskaana päälläni; minun nesteeni kuivui..."
Tai energia ehtyy... "niin kuin kesän helteessä."
Mitä totesimmekaan aikaisemmin?
Meillä on niin kiire tehdä kaikkia oikeita uskonnollisia tekoja
että energiaa rakastamiseen ei jää jäljelle.
Voit tehdä kaikki oikeat teot, mutta jos ilmennät väärin
rakkauden valtakunnan, päivän lopussa ei ole voimia rakastaa.
Siksi, ettet ole pitänyt lyhyttä tiliväliä synneistäsi.
Katsopa jaetta 5.
"Minä tunnustin sinulle syntini, enkä peittänyt pahoja tekojani."
Olemme puhuneet asioiden peittelystä.
Eräs johtaja täällä tuli luokseni...
Rakastan sitä, kun seurakunnan johtajat tulevat esiin ja kertovat
muuttuneensa täällä.
Paikallisseurakuntien johtajilla on niin paljon vastuuta
että heidän on vaikea ottaa vastaan.
Kun tällainen ihminen sanoo: "Hei, minä olen muuttunut!"
Jumala on todella napannut heidät kiinni.
Hän sanoi, että hän tuli valkeuteen ja se muutti hänet.
- Käsittelin nuo asiat.
"Minä tunnustin sinulle syntini enkä peittänyt pahoja tekojani.
Minä sanoin: ‘Tunnustan Herralle rikokseni', ja sinä annoit
anteeksi minun syntivelkani.
Sen tähden rukoilkoot sinua kaikki hurskaat aikana,
jona sinut löytää voidaan.
Vaikka suuret vedet tulvisivat, eivät ne heihin ulotu.
Sinä olet minun suojani, sinä varjelet minut hädästä
sinä ympäröitset minut pelastuksen riemulla."
Mutta kaiken takana on synnin tunnustaminen.
Syntejä on kolmella eri alueella.
Ajattelemme usein syntiä yhtenä suurena kokonaisuutena.
Jos pilkomme synnin kolmelle eri osa-alueelle
alamme tajuta mitä Hengessä vaeltaminen on.
Ensimmäinen synnin alue on salainen synti.
Se koskee ajatusmaailmaamme.
Kaikki, mikä on vastaan rakkautta...
Syytökset, arvostelu, tuomitsevuus...
En tiedä teistä, mutta itse en pysty edes kävelemään sisään
taloon ilman arvostelevaa ajatusta jotakuta kohtaan.
Entä sinä...?
Jollain tavalla vain ajatukset kääntyvät kielteisiksi.
Varsinkin, jos sinut on kasvatettu kielteisyyden ilmapiirissä.
Ja arvostelun ilmapiirissä.
Mielesi näkee viat ennen kuin se näkee hyvä asiat.
Jack Fost on puhumassa ja
ensimmäiseksi alat arvostella paitaani.
Mistäs tuo kundi on kotoisin?
Olen rantsusta, joten yritä nyt elää sen kanssa.
Kesäaikaan, joo, Myrtle Beachilla.
Pelaamme siellä golfia ympäri vuoden 13-15 C asteen säässä.
Salaiset synnit ovat esimerkiksi silmillä himoitsemista.
Tai kriittisyyttä, katkeruutta
kaunaa, anteeksi antamattomuutta.
Mitä tahansa, mikä sotii rakkautta vastaan.
Mikä on rakkautta?
Toisen tarpeeseen vastaamista omien tarpeiden kustannuksella.
Kuinka paljon ajatuksistasi kiertyy oman tarpeesi täyttymisen
ympärille muitten kustannuksella? Himoa.
Mutta kiinnitämmekö siihen edes huomiota?
Puhuin yhden tiimiläiseni kanssa puhelimessa tällä viikolla.
Ihmettelin, miksi hänen kuvansa puuttui nettisivuiltamme.
Hän on yksi opettajistamme, jota lähetämme eri maihin.
Hän puuttuu nettisivuilta.
Soitin hänelle ja sanoin:
"John, sinun kuvasi puuttuu nettisivuilta."
Hän alkoi nauraa.
"Mitä sinä nyt naurat?"
"Kolme kuukautta sitten näin kaikkien muiden kuvat
nettisivuilla, mutta minun kuvani puuttui."
Nostit heidät esiin ja kirjoitit heistä kauniita sanoja.
Mutta et minusta.
Katsoin nettisivua ja saatoin vain ajatella, että hän suosii
noita muita mutta ei minua.
Hän sanoi, että puolessa tunnissa hän vajosi pohjille.
Tämä on salainen synti.
Se on hengellistä kunnianhimoa. Se on minun tuomitsemistani.
Se on itsensä vertaamista muihin ja itsensä pitämistä
heitä vähempiarvoisena.
Salainen synti!
Hän sanoi, että sitä kesti puoli tuntia ja sitten muistin opetuksen.
Miten pysyä läsnäolossa...
Ja hän sanoi, että yhtäkkiä hän muisti...
Minä etäännyn, minä etäännyn...
Ja hän sanoi: "Jumala, en aio mennä tuohon."
Hän tunnusti syntinsä.
Mutta jos hänellä ei olisi ollut lyhyet tilivälit, muutaman päivän
tai viikon kuluttua hän olisi ollut
dramaattisen kokemuksen tarpeessa.
Mitä pitempään annat salaisen synnin jatkua tunnustamatta sitä
sitä raskaampi olosi on ja sitä enemmän se kuluttaa energiaasi.
Sitä kuumempi sinun on... kesän helle...
Ja olet valmis juoksemaan dramaattisen kokemuksen perässä.
Salainen synti.
Joskus, kun salainen synti pääsee sisään, sitä ei tarvitse
tunnustaa kenellekään.
Se on sinun ja Jumalan välinen juttu.
Sanot vain, että Jumala, anna minulle anteeksi, että mieleni
lähti vaeltamaan noille vesille.
Mutta ei se vain olekaan niin helppoa, vai mitä.
Jos joudun voimakkaan kiusauksen valtaan salaisen
synnin alueella ja tunnustan sen, mutta en siltikään vapaudu siitä
etsin yhden luottoihmisistäni rukoilemaan kanssani.
Olen todella siunattu siinä, että ensimmäinen heistä on vaimoni.
Tiedän, että jotkut teistä eivät ole eheytyneet siihen saakka
että se voisi olla vaimonne.
Aiotteko todella antaa kesän helteen painaa teidät alas?
Siis todella?
Tästä syystä me jokainen tarvitsemme rukouskumppanin.
Menen heidän luoksensa ja kerron, että todella kamppailen
ajatusmaailmani kanssa.
Tapaan joka kuukausi useampia tällaisia kavereita.
Tulemme yhteen ja tunnustamme toisillemme joka ikisen synnin.
Jaak. 5:16. Tunnustamme syntimme ja rukoilemme toistemme puolesta.
Kerromme virheemme toisillemme.
Mikä on kipuilusi tässä kuussa?
Rukoilemme toistemme puolesta.
Se pitää tilivälit lyhyinä ja sinut pestynä ja puhtaana.
Ja uudistuksessa.
Sitten on synnin toinen aspekti.
Jos jätät salaisen synnin tunnustamatta
astut toiseen ulottuvuuteen.
Salainen synti johtaa lopulta yksilölliseen syntiin.
Ajatusmaailman salaiset synnit, joita ei ole puhdistettu, johtavat
sinut satuttamaan jotakuta.
Olet aikeissa ilmentää väärin Isän rakkautta toiselle ihmiselle.
Yksilöllinen synti on sitä, kun salainen syntisi vuotaa yli
jonkun toisen elämään.
Minun salaiset syntini alkavat yleensä heti siinä vaiheessa
kun pääsen takaisin kotiin. Oikein kunnolla!
Täällä minä vain liitelen Isän rakkaudessa ja hengellisessä
ilmapiirissä ja te kaikki luulette, että olen kovinkin pyhä.
Ja kovin täynnä Isän rakkautta. Joo, joo, näkisipä vaan...
Kun tulen kotiin, siellä odottaa nippu soittopyyntöjä ja maileja.
Kirjoitan tällä hetkellä viittä kirjaa yhtaikaa.
Näitten lisäksi pitää tehdä uutiskirje...
Ja minä olen vahvasti tyyppi A -persoonallisuus.
Erittäin suorituskeskeinen ja työn ajama ihminen.
En pidä tekemättömistä töistä.
Ajaudun tähän tilaan, enkä erota omaa etääntymistäni.
Istun työhuoneessani...
En pysty työskentelemään kiireisessä työkeskuksessamme.
Minulla ei ole siellä edes työpöytää, saati työhuonetta.
Joudun työskentelemään kotoa käsin selvitäkseni jotenkin kotona.
Istun työhuoneessani kovasti touhussani kasaamassa
uutiskirjettä ja sisään astuu poikani Micah suoraan golfradalta.
Hänellä on uudet golfkengät, jotka hän on saanut joltain
edustajalta mainostaakseen niitä.
Hän seisoo siinä oven suussa kertoo kaiken kengistään.
Joo, joo, onpa hienoa.
Kuulen vain, kuinka hänen äänensä häipyy.
Olen siirtynyt kiivaaseen ponnisteluun.
Ja nyt olen juuri antanut poikani ymmärtää, että tietokoneeni on
tärkeämpi kuin hän.
Hän oli vähän innostunut asiastaan ja olisi halunnut
pari minuuttia ajastani.
Mutta minä olen niin kiinni sadonkorjuussa ja tehtävässä...
Minä ajelehdin...
Olen juuri ilmentänyt väärin Isän rakkautta toiselle ihmiselle.
Jos pysähdyt juttelemaan hetkeksi Isän kanssa
arveletko, että Hän pysähtyisi juttelemaan sinun kanssasi?
Olen juuri antanut 23-vuotiaalle pojalleni sen käsityksen
että Jumalalla on liian kiire, että Hän ehtisi kuunnella poikaani.
Kun hän on innostunut jostakin.
Minulta meni ehkä 10 minuuttia saada siitä kiinni.
Minun poikani halusi jutella kanssani ja hän oli innostunut
jostakin ja hän halusi vain muutaman minuutin läsnäoloani.
Mutta maailma on liian tärkeä.
Juoksin pitkin huushollia ja etsin poikaani.
-Hän tuli kotiin, jutteli kanssasi ja meni ovesta ulos.
Oliko hän vihainen? - En tiedä. Missä hän on?
Hän palasi golfradalle.
Sinne hän pakenee, kun hän tietää, ettei hänellä ole tilaa
isänsä sydämellä.
Soitin radalle ja kysyin poikaani.
- Hän tuli juuri ovesta sisään.
Saisinko puhua hänen kanssaan.
Hän tuli puhelimeen ja sanoin...
Micah, minun täytyy pyytää sinulta anteeksi. - Ai, miksi?
Tulit luokseni juttelemaan, enkä edes katsonut sinua.
Äänesi sävy oli innostunut, mutta minulla oli olevinaan
niin kiire, etten edes vaivautunut katsomaan sinua.
Annatko anteeksi? -Olen jo antanut, teet noin kaiken aikaa.
- En halua tehdä sitä kaiken aikaa, Micah.
Sinä olet tärkeämpi.
- Kiitos, isä. Tuntuu hyvältä, kun sanot niin.
Puhumme päivittäisestä herätyksestä perheessäsi.
Kun poikani tuli sinä päivänä kotiin golfkentältä
hän tuli luokseni, kietoi kätensä ympärilleni ja sanoi...
- Sinä todella olet muuttunut, vai mitä, isä.
Näetkö, tätä on herätys!
Tämä saa 23-vuotiaan pojan uskomaan, että on olemassa
Jumala, joka pystyy muuttamaan kenet tahansa.
Jos pitäydyt tässä yksilöllisessä synnissä riittävän pitkään
et satuta vain toista yksilöä, vaan siirryt kolmannelle tasolle.
Yhteisöllisen synnin tasolle.
Alat tehdä syntiä koko perhettä vastaan tai työpaikkaasi vastaan.
Tai koko seurakuntaa vastaan.
Ostimme ensimmäisen oman talomme joulukuussa 1996.
Vaimoni halusi muuttaa jouluksi ja lupasin, että muutamme silloin.
Mutta minulla oli tiukka matkustusaikataulu.
Aikaa oli vain keskellä viikkoa
enkä saanut ketään auttamaan.
Seurakuntalaiset olivat töissä ja poikani piti huolen siitä
että hän taatusti on myös töissä.
Minä vain yritän muuttaa toiselta puolelta kaupunkia toiselle.
Kukaan ei ollut auttamassa.
Ja kun minä ryhdyn hommiin...
- Jättäkää minut rauhaan! Teen sen itse!
Jos täällä aikoo jotain saada tehdyksi, parasta tehdä se itse.
Mutta en minä aio olla vihainen! En aio olla vihainen!
En aio suuttua. En sano mitään negatiivista kenestäkään.
Mutta minä marssin paikalla ja käyttäydyin, kuin kaikki muut
olisivat vain tiellä ja tottakai sain homman hoidettua.
Tosin en pystynyt nostamaan kymmentä kiloa viiteen vuoteen.
Tätä on jo jatkunut kaksi päivää ja olen aivan keskellä sitä.
Kaikki muut vain väistelevät ja yrittävät poissa tieltäni.
Onko tämä sinun isäsi? Aviomiehesi?
Lopulta vaimoni tulee ja sanoo...
- Kuule, homma on edennyt hyvin. Olet paiskinut töitä minun vuokseni -
että voisimme olla kotona jouluna.
Mutta jos pysähdyt katsomaan lastesi ilmeitä...
Näetkö pelon kaikkien kasvoilla täällä?
- En!
Oli lauantai-ilta, joten lopetin hommat ja menin nukkumaan.
Sunnuntaiaamuna ajoin yksin muutaman tunnin matkan
erääseen seurakuntaan... puhumaan Isän rakkaudesta.
Rukoilin siinä joutessani ja sanoin...
- Jumala, olisi kyllä tosi hienoa kokea todellinen vuodatus.
En halua vain pitää yhtä sunnuntaita muiden joukossa.
Olisi tosi hienoa, jos oikein vuodattaisit rakkautesi.
-Tällä kertaa saat huolehtia siitä ihan itse, Jack.
Näin Hän sanoi.
- Olet pärjännyt aika hyvin koko viikon, niin että katsopa
miten hyvin pärjäät ihan omillasi tänään.
- Jumala! Mitä minun pitää tehdä?
- Sinun tulee ottaa vastaan se, mitä vaimosi sanoi sinulle.
Soitin kotiin tosi vikkelästi.
Sanoin, että meidän pitää kokoontua yhteen illalla.
Lapset sanoivat: "Taas yksi perhekokous!"
"Isä käy kimppuumme, koska emme auttaneet muutossa."
"Hän ei itse antanut meidän auttaa!"
Istuin heidän kanssaan olohuoneeseen ja sanoin...
- Voi taivas, lapset! Olen hidas, tiedetään, ja joskus se vie
3-4 päivää, mutta voisitteko antaa minulle anteeksi.
Olen väärin ilmentänyt Isän rakkautta ja tehnyt väkivaltaa
tämän kodin hengelle.
- Me olemme jo antaneet sinulle anteeksi.
Me vain odotimme, että sinä taas ryhdistäydyt.
Jälleen kerran, tätä on herätys!
Se on lyhyet tilivälit päivittäin.
Jos et pidä tilivälejä lyhyinä ja päivittäisinä, asiat kasaantuvat.
Ne alkavat vaikuttaa kotona ja työpaikalla ja kaikissa
ihmissuhteissa.
Silloin alat olla dramaattisen kokemuksen tarpeessa
jotta saat tonnien painoisen kuorman pois harteiltasi.
Kun alat tehdä tiliä päivittäin, koet valtavan Jumalan läsnäolon.
Olen oppinut jotakin.
On paljon helpompi käsitellä salainen synti ennen kuin
siitä tulee koko yhteisöön vaikuttava synti.
Se ei ole silloin niin kauhean nöyryyttävää.
Mutta ehkä me toisaalta joskus tarvitsemme
annoksen nöyryytystä.
Loppujen lopuksi nöyrää ihmistä ei voi enää nöyryyttää.
Sen voi tehdä vain ihmiselle, jossa on ylpeyttä.
Emme voi millään tekosyyllä oikeuttaa Isän rakkauden
väärää ilmentämistä tällä hetkellä
katsomalla siihen, mitä Jumala on tehnyt aiemmin.
Tai katsomalla muihin asioihin menneisyydessämme.
Tai siihen, millä tavoilla muut ovat meitä haavoittaneet.
Meidän on tehtävä tili päivittäin.
Tai alat tarvita epätoivoisesti dramaattisia kokemuksia.
Avain numero kaksi Isän läsnäolossa pysymiseen.
Avain numero yksi oli... mikä? Hengessä vaeltaminen.
Siihen liittyvät lyhyet tilivälit kaikesta synnistä elämässämme.
Jos elät anteeksiantamisessa ja tunnustamisessa
vaellat Hengessä.
Toinen on vaeltaminen murtuneisuudessa Jumalan
ja ihmisten edessä. Jesaja 66:1-2.
Näin sanoo Herra:
"Taivas on minun valtaistuimeni ja maa on minun jalkojeni astinlauta."
Jumala etsii siis kotia.
Paikkaa, jonka me voisimme rakentaa Hänelle.
Paikkaa, jossa Hän voisi levätä.
Missä se paikka on? Jae 2, loppuosa.
Tähän Hän rakentaa kotinsa:
Sen luokse, jolla on nöyrä ja särjetty - tai murtunut - henki ja
arka tunto Hänen sanansa edessä.
Opetin murtuneisuudesta
eräässä seurakunnassa muutama vuosi sitten.
Eräs hyvin haavoittunut ja kipeä nainen tuli huutaen ja raivoten
luokseni opetuksen lopussa ja sanoi:
En voisi koskaan rakastaa Jumalaa, joka vaatii minua
kokemaan lisää murtuneisuutta.
Jokainen tuntemani ihminen on jo murtanut minut.
En pysty rakastamaan tuota Jumalaa, jos Hän vaatii minua
kokemaan lisää murtumista.
Hän sekoitti haavoittumisen murtuneisuuteen.
Emme nyt puhu haavoittumisesta.
Murtuneisuus on jotakin aivan muuta.
Se minkä meissä tulee murtua, on ylpeys, riippumattomuus
oma tahto, jääräpäisyys...
Se, että etsimme oikeutusta jutuillemme syyttämällä muita.
Nämä alueet eivät murru
konferenssissa dramaattisen kokemuksen kautta.
Ainakin minun elämässäni nämä alueet tulee murtaa päivittäin.
Sen tulee olla päivittäistä, niin kuin Paavali sanoo
Korinttilaiskirjeessä: Kuolen päivittäin.
Se on yksi raamatunpaikoista, joiden kanssa olen eri mieltä.
Minä kuolen suunnilleen joka minuutti.
Kerran päivässä ei riitä minulle.
En siis ole ainoa! Hyvä!
Ajattele, mitä suhde Jumalaan vaatii sinulta.
Jumala halusi läheisen suhteen sinun kanssasi ja se edellytti, että
Jeesuksen ruumis murrettiin.
Että Hänen tahtonsa murtui Getsemanessa.
Ruumis murrettiin ristillä ja tahto Getsemanessa.
Hän sanoi: "Ei minun tahtoni, vaan sinun tahtosi."
"Etkö voisi ottaa tätä ristiä pois minulta."
"Minusta sen voisi hoitaa vähän toisella tavalla."
Ei voi moittia Jeesusta. Hän tiesi, mikä Häntä odotti.
Hänen tahtonsa piti murtua Getsemanessa.
Mutta Hänen piti vielä kokea yhteydenkin katkeaminen.
Ristillä Jeesus huusi: "Jumalani, miksi minut hylkäsit?"
Murtuminen ulottuu siis myös läheisiin suhteisiin.
Murtuminen on tie pelastukseen.
Se on tie vapauteen.
Katsotaan Room. 10.
Hyvin tuttu jae, mutta voi olla, että et ole tajunnut sitä aivan
sillä tavalla kuin haluaisin sinun ymmärtävän sen nyt.
Room. 10:9-10
"Sillä jos sinä tunnustat suullasi Jeesuksen Herraksi ja uskot
sydämessäni, että Jumala on Hänet kuolleista herättänyt
sinä pelastut; sillä sydämen uskolla tullaan vanhurskaaksi
ja suun tunnustuksella pelastutaan."
Tässä puhutaan vanhurskaudesta.
Se on oikeassa asemassa olemista Jumalassa.
Entä, jos korvaamme sen läheisyydellä ihmissuhteissa.
Sillä jos asemasi on oikea suhteessasi Jumalaan...
Arvaa, mitä muuta sinulla on?
Läheisyys ihmissuhteissasi.
Läheisyys virtaa Jumalaan, läheisyys virtaa ihmisiin.
Näissä jakeissa se on kaksisuuntainen.
Läheisyys Jumalan kanssa riippuu sydämen asioista
suhteessa Jumalaan, mutta suun asioista suhteessa ihmiseen.
Kaksi aspektia läheisyyteen.
Käytämme tätä koskemaan pelastusta, mutta haluaisin
tuoda sen koskemaan läheisyyttä.
Siis suun tunnustus ihmiselle johtaa pelastukseen.
Suun tunnustus ihmiselle johtaa läheisyyteen:
oikeassa asemassa elämiseen suhteessa Jumalaan
tai henkilökohtaiseen päivittäiseen herätykseen.
Sanamme ihmisten edessä tekevät jotakin
mitä sydämen usko ei voi tehdä.
Meillä tulee olla sydämen asiat Jumalan kanssa
mutta ilman suun tunnustusta ihmiselle...
Se tekee tyhjäksi uskosi.
Olet siis kaivosmies kaivoksessa, jossa kukaan ei ota uskoasi
todesta, koska puuttuu suun tunnustus ihmisten edessä.
Pysytkö kelkassa?
Murtuneisuus on kaksisuuntaista.
Murtuneisuus koskee tätä suuntaa...
mutta me haluamme lopettaa siihen.
Koska haluamme pitää kiinni ylpeydestämme.
Mutta murtuneisuus koskee tätä suuntaa.
Siihen kuuluu syvä nöyryys suun tunnustuksen kautta.
Mutta meissä on jotakin, joka pistää tosissaan hanttiin
näille sanoille ja joita Fonzy ei osannut ollenkaan...
Ol-ol-ol-olin vä-vä-vä-väärässä. Olen pahoillani. Anna anteeksi.
Jopa anteeksiannon etsiminen tai sen tunnustaminen
että olet väärällä tavalla ilmentänyt Isän rakkautta
estää henkilökohtaisen läheisyyden kokemisen
ja rakkaudessa pysymisen.
Sen tulee olla päivittäinen asia.
Tulin kotiin totaalisen väsähtäneenä matkasta.
Poikani tuli kotiin jeepillään laskettelureissulta vuorilta
eikä, kiitos Herralle, ollut satuttanut siellä itseään.
Hän joutui ajamaan tyttäreni autoa, kun tytär taas oli
Costa Ricassa lähetysmatkalla raamattukoulusta täältä.
Ja minä olen aivan poikki.
Kahdeksalta illalla saan soiton.
Poikani on 30 kilometrin päässä rannalla ja auto on hajonnut.
Mitä ihmettä oikein teit sille?
- En tehnyt yhtään mitään, isä. Pysähdyin ja parkkeerasin.
Kun tulin autoon, se vain ei lähtenyt käyntiin.
No eivätkö kaverisi voi tulla hakemaan sinua?
- Olen soittanut kaikille tutuilleni, eikä kellään ole
käynnistyskaapeleita.
Isä, voisitko auttaa minua?
- Höh, olen siellä muutaman minuutin kuluttua.
Kiipesin autoon ja ei kun takaisin tielle.
Ajoin Myrtle Beachille.
Siinä meni yli puoli tuntia, jonka olisin voinut viettää
telkkarin ääressä.
Pojallani on tarve... ja muista...
Rakkaus on sitä, että vastaa toisen tarpeeseen
oman tarpeensa kustannuksella.
Ja muista... vastausta vaille jäänyt tarve...tekee sairaaksi.
Sairaaksi suhteessaan minuun.
Ja se on hänen syynsä. Hän se tässä hajosi.
Pääsin perille ja olin niin kärsimätön ja niin lyhytpinnainen.
Ja kyseessä oli niin simppeli asia
49-vuotiaalle, joka on käsitellyt autoja kaiken ikänsä.
Piti vain hankkia uusi akku, koska vanha oli loppu.
Ja se selvisi minulle minuutissa.
Minä olin kärsimätön ja istuimme autoon nokka kohti
lähintä autotarvikeliikettä akkua hankkimaan.
Poikani istui siinä vaitonaisena.
Muistatko, mitä puhuimme aiemmin?
Otatko vastaan robottisi Matkalla avaruuteen -sarjasta?
Varoitus! Varoitus!
Otatko vastaan varhaisen varoitusjärjestelmän
jonka Jumala antaa sinulle, kun alat etääntyä?
Ei tarvitse kuin katsoa heidän ilmettään.
Ei tarvitse kuin tajuta, että he eivät puhu sinulle.
Istun siinä ja ajattelen... Voi hyvä tavaton...
Tein sen taas!
Olen tehnyt syntiä rakkautta vastaan.
Olen antanut Jumalasta väärän kuvan pojalleni.
Todistan hänelle, että tämä evankeliumi, jota elän
ja tämä sanoma, jota opetan, ei olekaan todellinen.
Eivätkä kaivostyöläiset pelastu.
Eikä poikani halua sitä, mitä minulla on.
Tätä on murtuneisuus ihmisten edessä, kun isä joutuu sanomaan:
Poikani, olen ollut tosi väärässä sinua kohtaan viimeisen tunnin.
Olen ollut kärsimätön ja antanut sinun tuntea sen nahoissasi.
Etkä sinä ole vastuussa, vaan minä olen.
Ei ollut sinun syysi, että siskosi auto levisi.
Voitko antaa anteeksi, että olen väärin ilmaissut Isän rakkautta.
- No, minä alan tottua siihen, isä.
Tätä on herätys.
Ei se täällä tapahdu, kun olet lattialla ja itket silmäsi punaisiksi.
Ei se ole sitä, että olet niin väkevässä Isän läsnäolossa
ettet tuntiin pääse ylös lattialta.
Sen tekee Jumala. Se on hyvä kokemus.
Hän vuodattaa rakkauttaan sinulle ja valmistaa sinua.
Mutta Hän haluaa, että menet kotiin ja vaellat Hengessä.
Ja että suostut vaeltamaan murtuneisuudessa Hänen
edessään niin, että se johtaa tunnustamiseen ihmisten edessä.
Se on todiste sydämen muuttumisen todellisuudesta.
Olitpa ollut lattialla tai vailla mitään dramaattista kokemusta.
En minä aina onnistu tässä.
Mutta alan tajuta, että rakastan elää vapaana enemmän kuin
elää tunnustamattoman synnin alas painamana.
Josta puhuu Psalmi 32:3-4.
Rakastan sitä siunausta, joka tulee, kun pyydettyäni anteeksi pojaltani
nousemme autosta ja hän laskee kätensä isän harteille.
Tai että hän nousee autosta ja...
Tätä siis tapahtuu, kun olin 44 vuotta tuhonnut perhettäni.
Alan oppia vaeltamaan Hengessä ja rakkaudessa.
Miten voin vastata toisen ihmisen tarpeeseen omani kustannuksella.
Mikä on oma kustannukseni? Tarpeeni olla oikeassa. Ylpeyteni.
Sille, joka nöyryyttä itsensä, Jumala vuodattaa armoaan.
Minusta on mielenkiintoista, että läpi Raamatun kuvataan
yksityiskohtaisesti ihmisten epäonnistumisia ja heikkouksia.
Aabrahamin petosta ja Jaakobin metkuja.
Mooseksen tottelemattomuutta.
Elian pakoa Iisebeliä karkuun. Joonan pakoa Jumalaa karkuun.
Daavidin syntejä. Opetuslasten ylpeyttä ja heikkouksia.
Daavidin pelkoja.
Luetteloa voi jatkaa loputtomiin.
Kuitenkin meidän on kauhean vaikea myöntää omiamme.
Kuitenkin Jumala on vääntänyt sen tähän rautalangasta
jotta voisimme sen tajuta.
Siksi Jumala on niin ylpeitä vastaan: 1 Piet. 5:5
koska se erottaa meidät läheisyydestä.
Ei Jumala ole sinua vastaan, vaan jokaista murtumatonta
ja nöyrtymätöntä elämäsi aluetta vastaan.
Arvaa, mitä tapahtuu?
Jos sinulla on elämässäsi taipumaton ja nöyrtymätön alue
se tulee kokemaan kriisin toisensa jälkeen.
Päivä toisensa jälkeen, vuosi vuodelta, kunnes se nöyrtyy.
Yleensä sen nöyrtyminen vaatii kaikkien kriisivuosien jälkeen
vielä dramaattisen kokemuksen.
Koska siitä on tullut elämääsi
voimakas ylpeyden ja riippumattomuuden linnake.
Mutta jos pidät joka päivä lyhyet tilivälit yksilöllisistä synneistä
sekä salatuista ja yhteisistä synneistä
toinen linnake rakentuu mieleesi.
Jumala vastustaa ylpeitä, mutta Hän antaa armonsa nöyrille.
Ja armon määritelmähän on Jumalan antama kyky nöyrälle.
Mikä on armon määritelmä?
Ansaitsematon suosio... Olen samaa mieltä jossain määrin.
Jossain määrin taas en
koska Jeesus tuli täynnä armoa ja totuutta.
Mutta Hän oli synnitön.
Hän ansaitsi Jumalan suosion.
Hän tuli täynnä armoa, ei ansaitsematonta vaan ansaittua.
Eräät raamatunpaikat sanovat, että voit langeta pois armosta.
Miten langetaan pois ansaitsemattomasta armosta?
Miten Jumala voi antaa armonsa vain nöyrille, jos armo kerran on
ansaitsematon suosio.
Eikö myös ylpeiden pitäisi sen perusteella saada Jumalan armo?
Näetkö?
Tästä syystä minun on vaikea niellä tuota määritelmää.
Parempi määritelmä olisi Jumalan kyky armoon.
Jeesus tuli täynnä armoa ja totuutta.
Hän oli täynnä Jumalan kykyä.
Voit langeta Jumalan kyvystä.
Kun et enää tunnusta syntejäsi,
kun ilmennät väärin Jumalan rakkautta
etkä tunnusta salaisia, yksilöllisiä ja yhteisöllisiä syntejäsi
etäännyt keksipisteestä.
Silloin et vaella Jumalan kyvyssä, vaan riippumattomuudessa.
Kun kieltäydymme tunnustamasta syntejämme
lankeamme pois armosta ja kyvystä toimia meissä.
Alamme ilmentää Isän rakkautta väärin ja sitten tarvitsemmekin jo
dramaattisen kokemuksen palataksemme...
Mutta miksi emme voisi rakentaa linnaketta Jumalan kyvystä?
Ihmiset ihmettelevät, miten olen saavuttanut tämän tilan
kaiken sen haavoittumisen jälkeen, jota olen kokenut.
Jumalan kyvyn turvin.
Lyhyillä tiliväleillä.
Heti kun menetän tunteen Jumalan rauhasta, se on synti.
Heti kun menetän nöyryyden tilan... se on synti.
Kun alan ajatella, mitä lapseni voisivat tehdä minun hyväkseni
olen siirtynyt synnin puolelle.
Mikä estää pysymästä päivittäin Jumalan läsnäolossa...
1 Joh. 4:16 Pysykää rakkaudessa, niin minä pysyn teissä.
Hänen läsnäolonsa valtava kokeminen.
Kun emme päivittäin koe Isän läsnäoloa
yleensä murtumattomuuden tai ylpeyden synti astuu kuvaan.
Irtaudumme Isän rakkaudesta. Ei Hän siirry.
Hän pysyy ihan paikoillaan. Me etäännymme.
Ajattelin aikoinaan tällaisia ajatuksia:
Minun täytyy pitää muurit ylhäällä ja ihmiset niiden ulkopuolella
koska he vain satuttavat minua.
Ei. Se on epäilyksen, pelon ja epäuskon synti Jumalaa vastaan.
Ja Hänen kykyään vastaan pitää minusta huolta.
Ajattelin, että jos olen avoin ja läpinäkyvä, ihmiset eivät pidä
minusta, vaan häpeävät minua.
Ei. Tämä on ylpeyden synti.
Ajattelin ennen, että olen illan torkku ja aamun virkku.
Minusta on ihana nousta viideltä aamulla ja vain viettää aikaa
Isän läsnäolossa.
Mutta illalla olen kypsä nukkumaan kahdeksalta.
Niin että kahdeksalta illalla... älkää enää puhuko minulle.
En ole iltaihminen.
Ei. Se on synti.
Se on kärsimättömyyttä ja murtumattomuutta.
Aikaisemmin stressaannuin herkästi, koska olin niin
tehtäväkeskeinen ja työn ajama ja kärsimätön ihminen.
Olen nyt kiinni tässä työssä!
Ei. Se on synti.
Se on Jumalan valtakunnan väärää ilmentämistä.
Tässä tarvitaan tunnustamista.
Ei riitä, että uskoo sydämessään.
Jumalan rakkaudessa pysyminen edellyttää tunnustamista.
"En puhu sinulle, Trisha, ja vetäydyn eroon sinusta
koska minua sattuu ja koen haavoittuvani."
Ei. Snl. 18:1: Eristäytyvä ihminen katsoo vain itseensä. Se on synti.
"Sinä saat minut käyttäytymään näin."
Ei. Se on synti.
Kaikki nämä ovat tekosyitä, eikö.
Jeesuksen veri ei peitä tekosyitä.
"Lapset saivat minut tekemään sen, koska he suututtivat minut."
"En voi luottaa ihmisiin. Minua on satutettu niin monta kertaa."
"Minun pitää suojella itseäni."
Syntiä. Syntiä. Syntiä.
Kaikki Isän rakkauden väärää ilmentämistä.
Syntiä rakkautta vastaan.
Kun suljet sydämesi yhteydeltä.
...etkä pidä lyhyitä tilivälejä. Se kasaantuu päivä päivältä.
Psalmi 32:3-4. Siitä tulee aina vain raskaampi.
Ja sitten tarvitsemme dramaattisen kokemuksen.
Rakastan dramaattisia kokemuksia. Olen kokenut monta sellaista.
Mutta ne eivät ole mitään verrattuna elämään kodissa
joka rakentuu rauhalle, ilolle, rakkaudelle ja kunnioitukselle
jokaisen perheenjäsenen välillä.
Olen elänyt helvetillisessä kodissa 44 vuotta.
Ensin kasvoin sellaisessa ja sitten itse loin sellaisen
kasvattaakseni omat lapseni siinä.
Ja minä olin pastori.
Rakastan Isän kotia enemmän.
Koti, jossa vallitsee rakkauden ja hyväksynnän ilmapiiri
ei synny täällä lattialla maaten.
Se syntyy siitä, mitä tapahtuu, kun palaat kotiin.
Päivittäisissä tilinteoissasi.
Se mitä tapahtuu täällä, voi saattaa sinut kokemaan
Isän rakkauden niin syvästi, että se motivoi sinut muutokseen.
Kyllä. Niin tapahtui minulle.
Maistoin taivaallista lahjaa ja tulevan maailmanajan voimaa.
Menin kotiin ja menetin sen.
Rakkaus on parempaa! Mitä minulle maksaa siinä pysyminen?
Ylpeyteni.
Murtuneisuuden.
Mennään... loikkaan vähän ajan kulun takia.
Mennään kolmanteen, koska tämä on äärimmäisen tärkeä.
Kolmas aspekti päivittäiseen pysymiseen Isän rakkaudessa
edellyttää päivittäisen vaelluksen läpinäkyvänä todistajana.
Meidän pelastuksemme kuuluu Kristuksen koko ruumiille.
Kaikki se vapaus, jonka Jumala saa aikaan sinussa,
kuuluu koko ruumiille, koska menneet syntisi
eivät olleet yksityisiä.
Kaikki menneisyyden syntisi ovat seurausta Isän rakkauden
väärästä ilmentämisestä toiselle ihmiselle.
Se, miltä päivittäin näytämme, joko kutsuu ihmisiä Jumalan
valtakuntaan tai karkottaa heitä siitä.
Se kahden kaivosmiehen välinen mitätön ristiriita
oli synti koko seutua vastaan.
Näetkö sen tällä tavalla?
Selvittämätön ristiriita jonkun toisen kanssa on synti koko
seurakuntaasi vastaan.
Se on synti jokaista sukulaistasi vastaan.
Se on synti naapurustoasi vastaan.
Se on synti sitä tavarataloa ja ostoskeskusta kohtaan
joissa käyt, koska viet oman ilmapiirisi kaikkialle mukanasi.
Olet joko siunauksen lähde tai ilmennät väärin Isän rakkautta.
Jopa ajaessasi pitkin maantietä.
Ajan Myrtle Beachiin kolmikais- taista tietä oikealla kaistalla
omissa ajatuksissani lasteni kanssa ja joku kiilaa eteeni.
Polkaisen jarrua kunnolla ja teini-ikäiseni sadattelevat.
Minä huutelen kiilaajalle:
Siunausta sinulle! Herra siunatkoon sinua!
Ja poikani kysyi, miten voit tehdä noin?
Koska se et ollut sinä.
Jos sinä olisit kiilannut eteeni, olisin räjähtänyt.
Mutta kun se oli joku, jota en tuntenut, siunaan häntä.
Läpinäkyvä todistaminen on osa päivittäistä vaellusta rakkaudessa.
Jokainen riita kotona vaikuttaa seuraavaan ihmiseen
jonka kohtaat kodin ulkopuolella.
Niiden kahden kaivosmiehen välinen ristiriita vaikutti kaikkiin
ihmissuhteisiin noissa kylissä.
Eikä kukaan halunnut sitä, mitä heillä oli.
Selvittämätön riita työpaikalla tai seurakunnassa vaikuttaa lapsiisi.
Se vaikuttaa niihin, jotka tulevat kotiisi vierailulle.
Se vaikuttaa työtovereihisi. Ja palveluusi seurakunnassa.
Koska pimeys luikertelee sisään.
Ja olemme dramaattisen kokemuksen tarpeessa.
Olen kokonaan niiden kannalla. Anna minulle sellainen tänään!
Mutta niiden välissä aion vaeltaa
Hengessä ja syntien tunnustamisessa.
Ja arvaapa, mitä tapahtuu.
Dramaattisia kokemuksia on helpompi kokea.
Makaan työhuoneeni lattialla kotona ja kuuntelen Isä-musiikkia
ja vain itken Isän läsnäolossa, koska se on niin ylitsevuotavaa.
Kun vaellat Hengessä ja pysyt Hänen rakkaudessaan.
Ja joka päivä kohtaat Hänen rakkautensa dramaattisella
tavalla, kun annat rakkautta eteenpäin muille.
Läpinäkyvä todistaminen on todiste aidosta
parannuksen teostamme ja murtuneisuudestamme.
Se on sitä, että voimme todistaa Jumalan teoista arjessamme.
Se on herkkyyttä ja niin jatkuvaa pysymistä Isän rakkaudessa
ja hyväksynnässä, että olemme joka hetki valmiita todistamaan
Jumalan työstä meissä.
Ihmiset kysyvät minulta, miksi opetan niin läpinäkyvästi.
Lensin muutama vuosi sitten Varsovaan.
Esirukoilijani istuu käytäväpaikalla.
Ja minä istun käytäväpaikalla.
Hyvin hienostuneen ja vauraan näköinen nelikymppinen nainen
tulee ja istuu ikkuna- paikalle viereeni.
Tervehdimme toisiamme koneen lähtövaiheissa.
Meillä on edessä yhteinen yhdeksän tunnin lento vierekkäin.
Hän puhuu puolalaisittain korostaen.
Olen ollut Puolassa monta kertaa ja rakastan opettaa puolalaisia
ihmisiä pastorikonferensseissa.
Sanoin hänelle... Kuulostatte puolalaiselta.
- Synnyin ja kasvoin siellä, mutten ole asunut siellä 15 vuoteen.
Oletteko menossa kotiin vierailulle?
-Isäni makaa kuolinvuoteellaan ja minun on pakko mennä kotiin.
En ole käynyt kotona kahteen vuoteen, enkä haluaisi mennä.
Mutta pakko on mennä hyvästelemään.
-Kuulostaa ihan kuin olisitte hiukan katkera.
Aivan, olen katkera.
Vihaan isääni enkä halua olla tekemisissä hänen kanssaan.
Hän satutti minua niin paljon lapsena, ettei paljon kiinnosta
mennä sinne takaisin.
- Onpa surullista.
Ehkä hän ei koe samalla tavalla. Ehkä hän haluaisi sovintoa.
Keskustelu ajautui siitä muualle ja hän kysyi, mistä minä olen.
Olen Myrtle Beachilta.
- Myrtle Beachilta!
Olin siellä juuri sellaisessa virkistyskeskuksessa.
New Age -keskuksessa...
- Olen aina ihmetellyt sitä paikkaa. Kertokaa siitä!
Käyn siellä sisäisen eheytymisen seminaareissa tuon tuostakin.
- Mitä teille opetetaan siellä?
Ja hän alkaa opettaa minulle New Age- eheytymistä.
Tuohan kuulostaa mahtavalta.
Mutta miksi palaatte sinne aina uudestaan.
- No se kesti vain viikon päivät.
Minussa on sellainen räjähtävä raivo, joka kohdistuu kaikkiin.
Se purkautuu minusta ulos tuon tuostakin.
- Tutulta kuulostaa. Minäkin olen kipuillut sen kanssa ja olen
ehtinyt tuhota monia ihmisiä sillä.
Mutta miksi palaatte keskukseen yhä uudestaan?
- Suuri osa vihastani suuntautuu kirkkoa kohtaan ja ylipäänsä
kristittyjä kohtaan.
No sen voin ymmärtää... Miksi olette niin vihainen heille?
- Minulle tehtiin abortti, kun olin teini-iässä.
Kävin silloin papin luona ja hän sanoi, etten koskaan voi saada
anteeksi ja minun pitää tehdä parannusta lopun ikäni.
Enkä todellakaan ole mennyt takaisin sinne ja vihaan kaikkea
millä on mitään tekemistä kristillisyyden kanssa.
Mutta miksi te taas olette menossa Puolaan?
- Olen menossa opettamaan eheytymiskonferenssiin.
Ihanko totta! Missä aiotte opettaa?
- Opetan sitä papeille, koska he todella tarvitsevat sitä.
No niin totisesti tarvitsevat! Mutta miten te tähän ryhdyitte?
- Minullakin oli sisäinen raivo. Mutta minulla ei ole sitä enää.
Eikö!? Miten pääsitte vapaaksi?
- Kävimme vaimoni kanssa eheytymisseminaarissa 1986.
Hän oli silloin syvässä masennuksessa.
- No, minäkin taistelen masennuksen kanssa.
Vaimoni oli masentunut abortin vuoksi, joka hänelle tehtiin
ennen kuin menimme naimisiin.
- Voi veljet... Tiedän, miltä hänestä tuntuu.
Menimme siihen seminaariin ja hän vapautui täysin, eikä hänellä
ole sen koommin ollut ongelmia masennuksen kanssa.
Ja me olemme opettaneet tätä...
- Että mitä! Olette vapaa vihasta.
Minä en pääse vapaaksi syyllisyydestä, enkä vihasta.
Näetkö, mitä läpinäkyvä todistaminen on?
Juttelimme hyvinkin pari tuntia, eikä Jumalaa edes mainittu.
Se, että olen pastori, ei missään vaiheessa tullut esiin.
Sitten hän pyysi minua opettamaan jotakin siitä,
miten olin itse vapautunut.
- Mielelläni, vastasin.
Siinä vaiheessa otin Raamattuni esiin.
Aloin näyttää hänelle Raamatun paikkoja siitä, miten paljon
Jumala rakastaa häntä silloinkin, kun hän epäonnistuu.
- Oletteko te kristitty?
Yritän olla olematta saman- lainen, kuin useimmat heistä.
Mutta kyllä. Minä olen kristitty.
- En ole koskaan tavannut teidän laistanne kristittyä.
Seuraavien kahden ja puolen tunnin aikana hän syntyy uudesti
ja on ottanut Jeesuksen vastaan Vapahtajanaan.
Kysyin, haluaisiko hän vapautua vihastaan isäänsä kohtaan.
Että kun hän menee kotiin, hän voisi tehdä sovinnon isän kanssa.
- Haluan olla vapaa.
Luotsasin hänet rukoilemaan läpi anteeksiannon isää kohtaan.
Hän alkoi itkeä ja parkua ja huutaa aivan hillittömästi
siinä 747-lentokoneessa.
Kone oli täynnä pastoreita, niitä ihmisiä, joita hän oli vihannut
nuoruudestaan lähtien.
He kaikki tulivat auttamaan häntä ja hän sanoi "ei, ei".
Lopulta lentoemäntä tuli siihen ja hän vain sanoi "ei, ei".
Hän itki ja itki. Sitten asetuin hänen isänsä asemaan ja
siunasin hänet ja hän nukahti.
Seuraavat kuusi tuntia hän oli pelit seis.
Kun laskeutuminen lähestyi, ravistelin häntä hereille.
- Parasta herätä. Laskeudumme kohta.
- Kuusi tuntia! Minulla on krooninen unettomuus.
En ole nukkunut tuntia pitempään kerrallaan yli 30 vuoteen.
Olenko muka nukkunut kuusi tuntia!?
En tiedä, mitä tuolle naiselle sitten tapahtui, mutta sen tiedän
että hän sai maistaa taivaallista lahjaa.
Tällaista tapahtuu vain läpinäkyvän todistamisen kautta.
Kaikki siinä ympärillä istuvat kuuntelivat kaikkea
mitä siinä tapahtui ja siirtyivät lähemmäs kuullakseen.
Ei ollut kyse vain yhdestä ihmisestä, joka sai ottaa vastaan.
Se oli avointa todistamista.
Todistamisen puute estää monia meistä olemaan herkkiä oman
syntimme tunnistamisessa.
Kun taas päivittäin olemme todistustilanteissa ja avaamme
elämäämme muille, tunnistamme herkemmin omat syntimme.
Kaksi asiaa tapahtuu, kun avoin todistaminen on elämäntapasi.
Ensimmäinen on se, että herkistymme häpeälle,
jonka synti tuo tullessaan.
Toinen asia on, että koemme
syvemmän puhdistumisen ja vapautumisen synnistä.
Jos me miehet kamppailemme silmillä himoitsemisen kanssa...
Ihmiset ihmettelevät, miten voin olla niin aito ja avoin
omista elämän taisteluistani.
Kun olen niiden suhteen aito ja avoin kaiken sen jälkeen
miten voimakkaasti ne hallitsivat elämääni, olen myös todella
herkkä tunnistamaan kiusauksen sillä alueella.
Jos et ole avoin ja läpinäkyvä, et enää tunnista sitä synniksi.
Saatat elää siinä pitkin päivää, etkä enää pane sitä merkille.
Siitä on tullut niin osa elämääsi.
Mutta jos elät avoimissa ihmis- suhteissa ja todistat läpinäkyvästi
koet synnin tuoman häpeän paljon voimakkaammin.
Kun kerrot ihmisille, mitä Jumala on tehnyt elämässäsi
koet yhä syvempää puhdistumista ja vapautta.
Herkistymme synnin tunnistamisessa.
Herkistymme tunnistamaan Jumalan siunauksen.
Tunnistamme herkemmin Pyhän Hengen virtauksen kauttamme.
Ja tunnistamme kaiken, joka uhkaa varastaa meiltä rauhan.
En ole avoin niiden asioiden suhteen, joissa koen tappiota.
Ne alueet avaan niille, joille olen tilivelvollinen.
Mutta sellaisia asioita, jotka olen voittanut, käytän työkaluina
läpinäkyvässä todistamisessa.
Voittaja on sellainen, joka voittaa enemmän kuin tulee voitetuksi.
Se tarkoittaa, että 51 % ajasta sinä olet niskan päällä.
Se voi aina yrittää paluuta, mutta sinä pidät sen loitolla.
Ja kun sitten työkaverisi sanoo...
"Voi pojat, en millään pääse irti pornon katselusta, vaikka
se kuinka tuhoaa avioliittoni."
- Tiedän, mitä tarkoitat.
Minä taistelin pornoriippuvuuden kanssa 15 vuotta ja olin
ihan liemessä sen kanssa.
Ja vieläkin joudun aika-ajoin kiusaukseen sen suhteen.
Mutta näin, miten se tuhosi elämääni...
Eihän siihen mitään Jumalaa tarvita...
Kyllä te pöntöt miehet siitä selviätte.
- Miten sinä pääsit irti siitä?
Se tuo kuitenkin niin paljon nautintoa ja lohtua.
- Näin, miten se tuhosi vaimoani.
Juttelin joidenkin kavereiden kanssa ja he rukoilivat kanssani.
Aloin tajuta, että läheisyyden ilo vaimoni kanssa oli paljon
mahtavampaa kuin ohimenevä lohtu ja syyllisyys ja häpeä
joka pornosta tulee.
Voit soveltaa tämän mille tahansa elämän alueelle.
Vaikka viimeviikkoiseen riitaan miehesi tai vaimosi kanssa.
Mitä avoimempaa, rehellisempää ja yksityiskohtaisempaa
todistamisesi on, sitä suurempaa vapautta ja puhtautta koet.
Sitä suurempaa rauhaa ja iloa ja Jumalan läheisyyttä koet.
Ja sitä suurempaa synnintuntoa muut kokevat, kun todistat heille.
Läpinäkyvään todistamiseen liittyy toinenkin hyöty.
Me kerromme omista epäonnistumisistamme ja siitä
miten Jumala on korjannut asioita elämässämme ja perheessämme
Miten Hän on käsitellyt ajatus- maailmaamme ja luonnettamme.
Silloin synti toisten elämässä näyttää synniltä myös heidän
silmissään ja he tulevat syvään synnintuntoon.
Mitä olen tehnyt opettaessani näitä asioita?
En ole keskittynyt siihen, mitä sinä tarvitset.
En ole saarnannut sinulle. En ole osoitellut sinua sormella.
Olen kertonut siitä, mitä Jumala on tehnyt muuttaakseen elämäni
ja eheyttääkseen minut.
Ja te olette istuneet ja itkeneet
koska se on johtanut teidät samastumaan minun syntiini.
Ja sinä sanot...
- Pojat! Tuo on aivan kuin minä. Minä olen tehnyt ihan samaa.
Sitten istut ja kuuntelet, miten hän vapautui siitä.
Olen napannut huomiosi.
Läpinäkyvää todistamista. En tee sitä vain täällä.
Tuskin maltan odottaa, että pääsen lentokoneeseen.
Istuin pari kuukautta sitten juutalaisen miehen vieressä.
Hän oli mestarikokki, joka matkustaa pitkin maailmaa.
Hei, hyvää päivää. - Hyvää päivää.
Kysyin heti, mitä hän tekee, koska hain samastumiskohtaa.
Hän sanoi olevansa kokki. - Oletko naimissa?
Olen juuri eronnut ja se tekee minusta lopun.
Kaipaan 3-vuotiasta poikaani aivan kauheasti.
Näen häntä vain viikonloppuisin.
Nyt olen saanut otteen hänestä. Sanoin, että tiedän tunteen.
Joudun matkustelemaan paljon ja kaipaan olla lasteni kanssa.
Hän kysyi, mitä minä teen.
Opetan vanhemmuuteen liittyvissä konferensseissa.
- Mitä teet?!
Nyt on parasta jättää Jumala tämän ulkopuolelle.
Opetan vanhemmuuteen liittyvissä konferensseissa.
Opetan isiä rakastamaan poikiaan ja tyttäriään.
- Ihan tosi! Miten sinä sellaiseen päädyit?
Tuhosin poikani ja tyttäreni vihani ja autoritäärisyyden kautta.
He haavoittuivat ja murtuivat aivan kokonaan.
- Kuulostaa tutulta. Poikani on vasta kolme, mutta kun hän
ei tottele, minulla ei ole ollenkaan kärsivällisyyttä hänen kanssaan.
- No minä olin juuri tuollainen.
Minun lapseni eivät edes katsoneet minuun päin.
Kun he olivat 14, he eivät edes tulleet samaan huoneeseen.
Eivätkä katsoneet minua silmiin.
-Jos jatkan tätä rataa, oma poikani päätyy kohtelemaan
minua samalla tavalla kuin sinun lapsesi kohtelevat sinua.
-Mitä todennäköisimmin. Hän oli täysin käsissäni.
Hän kysyi, mitä tapahtui. Miten vapauduit?
- Kohtasin Israelin Jumalan yliluonnollisella tavalla.
Kerro, mitä tapahtui!
- Istuin Isän Jumalan syliin.
Että mitä teit?! Ei meillä voi olla tuollaista läheisyyttä.
Olen juutalainen, eikä meillä voi olla tuollaista läheisyyttä.
- No, minä löysin tuollaisen läheisyyden ja se muutti persoo...
Miten minä voin saada tuollaisesta kiinni?
Kaveri nimeltään Jeesus Kristus voi viedä sinut siihen.
Kuljetan todistuskasetteja laukussani ja kun olen saanut
ihmisen otteeseeni, annan hänelle todistukseni kasetilla.
Samalla annan uutiskirjeeni.
Kysyin, haluaisiko hän rukoilla kanssani ja hän sanoi, ettei tiedä.
- Asun West Palmissa ja siellä on joku messiaaninen seurakunta.
Mitä, jos menisin sinne... -Mene vaan ja katso, millaista siellä on.
Jos kristillisyys on tällaista, niin taidanpa mennäkin.
-Tässä on kasettini, jos haluat.
En minä tiedä, mitä näille ihmisille sitten tapahtuu.
Läpinäkyvää todistamista.
Voisitko ajatella, että minä vähän innostun tällaisissa tilanteissa.
Ihan sama kuin se, että voin koskettaa teidän sydämiänne.
Se on mielettömän hauskaa.
Koska se vetää ihmisiä Jumalan valtakuntaan.
Tällaisia minun lentomatkani ovat. Teen tätä samaa kaupassa.
Ja ravintolassa, jossa tarjoilija on ihan rättipoikki.
Näytät ihan siltä, että tarvitset isin halauksen. -Mitä?
- Et ole koskaan saanut iskältä halia, vai mitä.
En tee tätä, ellei vaimoni ole paikalla kanssani.
Hiljakkoin yksi toinen tarjoilija tuli ja kysyi...
Mitä oikein sanoit sille toiselle tarjoilijalle?
- Sanoin, että hän on halauksen tarpeessa.
Hän on takahuoneessa ja itkee täyttä kurkkua.
Lopulta rukoilimme hänen kanssaan ja hän sai Isältä halin.
Tätä on herätys.
Ei se ole sitä, mitä täällä tapahtuu.
Voit saada täältä jotakin, toki.
Täällä sydämesi kovat alueet voivat murtua. Toki.
Voit täyttyä täällä. Tottahan toki.
Mutta herätys on sitä, mikä tapahtuu, kun menet kotiin.
Hengessä ja murtuneisuudessa vaeltaminen, mihin kuuluu
muita ihmisiä kohtaan tehtyjen syntien ja jokaisen
rakkautta väärin ilmaisevan teon tunnustaminen.
Ja sitten läpinäkyvä todistaminen.
Näin herätys vaikuttaa paikkakuntaan.
Annan yhdeksän pientä kohtaa, jotka lukaisen läpi.
Näin herätys muutti sen pienen paikan Afrikassa niiden kahden
kaivosmiehen kautta, kun kukaan sillä alueella ei ollut halunnut olla
missään tekemisissä Jumalan kanssa.
1) Yksilöt tulevat tietoisiksi päivittäisistä synneistään
jotka varastavat heiltä rauhan, ilon ja Jumalan läsnäolon.
Tulet tietoiseksi pienistä, "kunniallisista" kristillisistä
synneistä, joihin emme kiinnitä edes huomiota.
Kun tulet niistä tietoiseksi...
2) Alat tunnistaa jokaisen väärän rakkauden ilmaisun
syntinä tai pimeytenä.
Kun sanon, että tulet tietoiseksi tai herkistyt...
kun istun tietokoneen ääressä enkä piittaa pojastani...
Ja sitten kymmenen minuutin kuluttua tajuan tilanteen.
Tunti kärsimättömyyttä ja rauhani on mennyttä.
Rakkauden ja rauhan tuntu on poissa.
Tajuan piittaamattomuuteni tai kärsimättömyyteni
poikaani kohtaan olevan rakkauden väärää ilmaisua.
Se on synti rakkautta vastaan.
3) Tunnustan syntini Jumalalle.
4) Vastaanotan anteeksiannon ja puhdistumisen Jumalalta.
5) Tunnustan syntini sille, jota vastaan rikoin ilmaistessani
Isän rakkautta väärin hänelle.
6) Minut valtaa rauha ja kiitollisuus siitä puhdistuksesta
ja anteeksiannosta, jonka risti on suonut minulle.
Minä olen matkalla herätykseen.
Kohti henkilökohtaista herätystä.
7) En malta odottaa, että saan kertoa jollekin, miten Jumala
on juuri vapauttanut minut ja palauttanut suhteeni poikaani.
Nyt se on taas mukava ja lämmin.
Mutta sain maksaa siitä hinnan.
Tarpeeni olla oikeassa. Ylpeyteni.
8) Kun olen kertonut muille, he tulevat synnintuntoon omista
samanlaisista synneistään.
Kuinka moni täällä on tietoinen piittaamattomuudestaan
lastaan kohtaan, koska oli liian touhussaan tiskipöydän ääressä
tai muussa puuhassa?
Mitä siis tapahtuu ensi viikolla, kun lapsesi haluavat pienen hetken
aikaasi ja sinulla on liian kiire? Mitä silloin ajattelet?
Minun läpinäkyvää todistustani siitä, miten minä epäonnistuin
ja haavoitin poikaani, mutta pyysin anteeksi ja eheydyin.
Sitten meillä oli lämmin kiintymyksen hetki yhdessä.
Sitä sinäkin haluat. Näetkö, miten herätys tulee?
Se alkaa levitä kokonaiseen joukkoon ihmisiä.
9) Muut tunnustavat omat syntinsä, tekevät parannuksen
pyytävät anteeksi, ottavat vastaan puhdistuksen
ja alkavat todistaa.
Mitä teet ensi viikolla?
10) Herätys leviää seurakuntaan ja siitä koko paikkakunnalle.
Perhe, seurakunta, kaupunki.
Ei tämä ole herätystä. Se on osa.
Herätys tapahtuu sitten, kun alat todistaa läpinäkyvällä tavalla
kaikille ihmisille ympärilläsi ja he alkavat muuttua.
Se on herätystä, joka muuttaa kaupungin.
Hepr. 12:1 puhuu siitä, että meillä kaikilla on syntiä
joka meitä kietoo, ja josta on todella vaikea päästä eroon.
Nämä helmasynnit ovat meidän heikkoja kohtiamme.
Heikkoutemme suhteen olemme yleensä menettäneet toivomme
vapautumisesta ja muutoksesta.
Jos etenemme askel askeleelta päivittäisiin lyhyisiin tiliväleihin ja
tunnustamme salaiset, henkilö- kohtaiset ja yhteisölliset synnit
ja alamme käsitellä niitä...
Siitä seuraa murtuneisuus ja läpinäkyvä todistaminen.
Ja meistä alkaa tulla... Saatte taas pienen listan.
1) Tunnistamme herkemmin omat helmasyntimme.
Viat ja heikkoudet, jotka tuntuvat pitävän meitä otteessaan.
2) Synnin valta vähenee, kun tunnistat herkemmin helmasyntisi.
Sen valta heikkenee.
3) Etäännyt vähemmän, koska tunnistat nyt synnin herkemmin.
Siis helmasynnin.
4) Alat vihata tuota syntiä yhä enemmän.
Et halua tehdä mitään, mikä ilmaisee Isän rakkautta väärin.
Inhoan sitä, kun olen lapsiani kohtaan piittaamaton
silloin kun he haluavat hetken aikaa kanssani.
Olen tullut herkäksi sen suhteen.
He tulevat sisään ja minä olen tehtäväkeskeisessä tilassani.
He tulevat siihen ovelle ja heti... - Niin...?
Heidän ei tarvitse sanoa mitään, he vain astuvat työhuoneeseeni.
Ja se helmasynti, se tehtävä- keskeisyys ja kiireisyys, se, että
olen enemmän kiinnostunut tehtävästäni kuin suhteesta...
Nyt riittää, että he astuvat sisään.
Käännän selkäni tietokoneelleni, nousen ylös,
menen heidän luokseen ja sanon... - Kerro vain!
Heillä on aikani ja huomioni koska olen tullut herkäksi tunnistamaan syntini.
Inhoan sitä, mitä teen, kun en piittaa heistä tehtäväni takia.
Tajuatko?
Tapahtuu numero...
5) Käymme nopeammin helmasyntimme kimppuun
kun se nostaa päätään.
Koska kyllä se päätään nostelee.
Mutta nyt... sen sijaan, että odottaisimme dramaattista
kohtaamista tai ensi viikkoa...
Nykyään pystyn iskemään siihen kiinni ensimmäisen tunnin sisällä.
Minun helmasyntini on kiivas suorituskeskeisyys.
Se on se iso synti.
Luiskahdan siihen hyvin helposti.
6) Emme enää korosta nopean kriisistä selviytymisen tai
dramaattisen kokemuksen merkitystä vapautumisessamme.
Alamme kokea vapautumista päivittäisessä vaelluksessamme.
Päivittäisissä valinnoissamme.
7) Alamme päivittäin vangita
ajatuksemme ja mielikuvamme kuuliaisiksi Kristukselle.
8) Emme enää päästä kiusausta kasvamaan tahalliseksi synniksi
josta muodostuu mielenlinnake.
9) Alamme rakentaa kokonaan uutta mielenlinnaketta rauhasta
rakkaudesta ja armosta.
10) Se muuttaa kodin ilmapiirin.
Se muuttuu pelon ja pinnistelyn paikasta levon ja rauhan
ja rakkauden kodiksi.
Ja sinusta tulee Isän koti.
Se on sen arvoista, että kannattaa kuolla ylpeydelle.
Koska elämästä tulee hauskaa.
44 pimeyden, raskauden ja pilvisyyden vuoden jälkeen
ja dramaattisen kokemusten etsinnän jälleen...
Kyllä toki! Dramaattiset kokemukset ovat auttaneet
minua löytämään perille. Mutta ne eivät pidä minua siellä.
Se, mikä minut pitää siellä, on syntien tunnustaminen
ja päivittäinen murtuneisuus.
Monien meidän... täältä tulee nyt hiukan armoa teille...
Monien meidän pelon ja itse- suojelun ja hylkäämisen muurit
ovat nousseet niin korkeiksi ja niin paksuiksi, että se on vaikeaa.
Kun aloin oppia tätä, Pyhä Henki sanoi:
"Mikset mene ja sano, että olet pahoillasi ja pyytää anteeksi."
Alkuun toimin Pyhän Hengen kehotuksen mukaan 1/10:stä.
Kuukauden kuluttua aloin toimia kaksi kertaa kymmenestä.
Ja jälleen kuukausi siitä kolme kertaa kymmenestä.
Mutta vuoden päästä 80%:ssa tilanteista, joissa etäännyn
Isän rakkauden keskipisteestä, tunnin sisällä olen jo takaisin.
Synnin tunnustamisen ja murtuneisuuden ansiosta.
Olen takaisin keskipisteessä.
Ja 80 % ajasta vaellan ja pysyn Isän rakkaudessa
ja olen läpinäkyvä todistaja.
Eikä ole mitään yhtä innostavaa kuin nähdä muiden kokevan
vapautumista oman läpinäkyvän todistamisensa seurauksena.
Elät jatkuvassa innostuksen, ilon ja tehtävätietoisuuden tilassa.
Elät vastaanottaaksesi rakkautta
ja antaaksesi sitä seuraavalle vastaantulijalle.
Vastaanotat rakkautta ja annat sitä seuraavalle vastaantulijalle.
Näin palaamme siihen, mistä aloitimme koko opetuksen.
Koko Jumala valtakunta on sitä, että otat vastaan rakkautta ja
annat sitä eteenpäin.
Tässä on tämän kerran tykitys.
Olenko ollut kiltti teille tänään?
Menikö perille ilman, että se sattui liikaa?
Jos olet nyt ensimmäisessä kokouksessasi, älä hanki
niitä edellisiä kasetilla. Ne tuhoavat sinut.
Mutta me haluamme uskoa, että
erityisesti vierailijat voivat saada täältä jotakin matkaevääkseen.
Olemme palvelleet täällä yhteisesti ja lionneet lattialla.
Tänä iltana haluamme muodostaa rukousjonot.
Mutta ei ihan vielä!
Rukouspalvelijat kulkevat keskellänne, mutta voi viedä
jonkin aikaa, ennen kuin he ehtivät sinun kohdallesi.
Mutta te, jotka uskotte käsien päälle panoon ja sen
vastaanottamiseen, mitä tällä talolla on annettavanaan...
Etenkin teille vierailijoille, jotka huomenna palaatte kotiin
haluamme rukoilla osallisuutta tämän paikan antiin.
Kuitenkin ennen sitä...
Täällä voi olla yksi ihminen, joka ei vielä ole ottanut
Jeesusta vastaan Vapahtajanaan.
Musiikkitiimi voi tulla lavalle. Kiitos teille.
Jos et ole ottanut Jeesusta vastaan Vapahtajanasi
sadan vuoden kuluttua millään muulla ei ole merkitystä kuin
tällä yhdellä päätöksellä.
Oletko kutsunut Jeesuksen antamaan sinun syntisi anteeksi.
Jos et ole sitä tehnyt, haluamme todella antaa
sinulle siihen mahdollisuuden. Tämä ei ole seurakuntaan liittymistä.
Eikä lupausta olla täydellinen.
Tulit uskoon ehkä lapsena tai vuosia sitten, mutta et ole
vaeltanut Hänen kanssaan.
Sinusta tuntuu, että sinun pitää tulla kotiin Hänen luokseen nyt.
Rukouspalvelijat vain odottavat saadakseen rukoilla kanssasi
että voisit vastaanottaa Jeesuksen sydämeesi.
Jos se olet sinä, voisitko tulla saman tien tänne eteen.
Nosta kätesi, jos haluat ottaa Jeesuksen vastaan Pelastajanasi.
Täällä on pari sellaista ihmistä.
Et ehkä ole vaeltanut Jeesuksen kanssa moneen vuoteen.
Haluat kuitenkin tänään antaa sydämesi takaisin Hänelle.
Jos sinusta tuntuu, että olet täysin etääntynyt Jumalasta
voisitko nousta paikaltasi ja tulla tänne eteen.
Voisitko nostaa kätesi niin, että näemme sen.
Rukouspalvelija tulee luoksesi.
Onko ketään?
Pyydän rukouspalvelijoita tulemaan.
Avaamme takaosan ja sivustat.
Rukouspalvelijoilla on pinkki lappu rinnassa.
He nostavat kätensä, koska he tarvitsevat kipeästi koppareita.
Miehiä ja tarpeeksi vahvoja naisia tarvitaan kipeästi.
Ylistysryhmä aloittaa hetken kuluttua laulun.
Ehkä haluat ylistää ylistysryhmän kanssa.
Teitä muita kutsumme rukoiltaviksi.
Tulkaa näille linjoille varsinkin takana ja tuolla sivustoilla.
Puolestasi ei rukoilla ennen, kuin koppari on paikalla.
Tulkaa eteen tai olkaa siellä takana ja sivustoilla.
Takana on paljon enemmän tilaa.
Voitte alkaa tulla.
Sinä, joka et tule rukoiltavaksi, mieti, onko mukanasi tai onko
täällä joku, jolle olet väärin ilmaissut Isän rakkautta.
Tiedät, ettei ole parempaa hetkeä aloittaa sitä, mistä tänään
on puhuttu kuin juuri nyt täällä.
Puolison suhteen, vanhempien tai lasten suhteen.
Jos sinulla on jonkun kanssa täällä jokin asia selvittämättä
herätys voi alkaa juuri nyt sinun ja sen toisen ihmisen elämässä.
Aviopuolisoilla voi olla hoitamattomia asioita.
Muut voivat haluta rukousjonoon.
Miten Jumala haluaa sinun vastaavan?
Ehkä joku haluaa mennä salin takaosaan, jossa on enemmän
tilaa, koska täällä edessä on jo varsin täyttä.
Myös siellä takana on rukouspalvelijoita.
Sivustat näyttävät aika täysiltä, mutta ehkä siellä on vielä tilaa.
Kirjakauppa on auki puoli yhteentoista.
Voit edesauttaa syvempää Jumalan kohtaamista sillä
ettet juttele, etkä tarkkaile, mitä ympärilläsi tapahtuu.
Käy rukoukseen tai ala ylistää.
Sulje silmäsi ja valmista sydäntäsi.
Sano Jumalalle, että tarvitset syvemmän kokemuksen
ja ilmestyksen Hänen rakkaudestaan.
Tarvitsen osallisuuden sinun kodistasi.
Valmista sydäntäsi samalla, kun rukouspalvelijat kulkevat salissa.
Ehkä haluat yhtyä ylistykseen.
Jotkut ehkä haluavat polvistua lattialle.
Kutsu Pyhää Henkeä tulemaan.
Kutsu Isää tulemaan ja valmistamaan sinua
ottamaan vastaan sen, mitä tämä talo on saanut.
Usko käsien päälle panemiseen
ja hengellisen lahjan vastaan- ottamiseen tämän huoneen
rukouspalvelijoiden kautta.
Suomennos: Marketta Ruishalme